
УВАЖАЕМИ РОДИТЕЛИ,

Във връзка с обявената грипна епидемия / 06-13.03 /, указания на министъра на МОН изх. № 9105- 82 /28.02.2020г., на директора на Дирекция „Здравеопазване“ Пловдив, ви уведомяваме, че в детската градина се предприемат следните противоепидемични мерки за ограничаване разпространението на нова грипна вълна от вирус тип В и заболявания, предизвикани от Коронавирус COVID-19

1. Осъществяване на засилен санитарно-хигиенен контрол – по-често проветряване на помещенията и дезинфекция на всички повърхности.
2. Медицинската сестра с помощта на учителите ще наблюдава внимателно децата за наличие на симптоми на остро респираторно заболяване.
3. Забраняват се организираните извеждания извън детската градина на места, където има струпване на много хора и се отлагат обявените тържества за 8 март. Допълнително ще бъдете уведомени за новите дати за провеждане. / след 13.03./
4. Отсъствията на децата по време на обявената грипна епидемия ще бъдат извинявани служебно.
5. Засилва се пропускателния режим за достъп на външни лица в детската градина.
6. Във връзка с ограничаване на заболявания, предизвикани от Кронавирус COVID-19, децата и техните родители, завърнали се от заразена зона (към момента, това са Китай и Италия) се поставят под домашна карантина за срок от 14 дни. Отсъствията на децата от детска градина през карантинния период, се извиняват с медицинска бележка от личния лекар.

Разчитаме на вашето съдействие и напомняме още веднъж основните правила, с които заедно можем да ограничим заболеваемостта на децата:

 Отзовавайте се своевременно на обажданията на учителите и медицинската сестра или осигурете близък, който да се погрижи за детето ви! При връщане на дете, издадено със симптоми на разболяване, както и след боледуване, детето се приема с бележка от личния лекар, удостоверяваща, че то е здраво и може да посещава детска градина.
 Често децата се водят недоизлекувани, но с медицинска бележка от личния лекар, че може да посещават детска градина. Учителите и медицинската сестра нямат право да връщат деца, представили медицински документ, че са здрави! Напомняме ви, че тази порочна практика носи риск не само за останалите деца, но може да предизвика сериозни здравословни усложнения за вашето дете.

